CELEX: 22006D0138
Language: sl
Date: 2006-10-27 00:00:00
Title: Sklep Skupnega odbora EGP št. 138/2006 z dne 27. oktobra 2006 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

21.12.2006   
            
            
               SL
            
            
               Uradni list Evropske unije
            
            
               L 366/83
            
         
      SKLEP SKUPNEGA ODBORA EGP
   
   št. 138/2006
   z dne 27. oktobra 2006
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 39/2006 z dne 10. marca 2006 (1).
            
         
               (2)
            
            
               Sodelovanje pogodbenic Sporazuma je primerno razširiti tako, da se vključi Sklep št. 771/2006/ES Evropskega parlamenta in Sveta z dne 17. maja 2006 o evropskem letu enakih možnosti za vse (2007) – Pravični družbi naproti (2).
            
         
               (3)
            
            
               Protokol 31 k Sporazumu je zato treba spremeniti tako, da se omogoči začetek tega razširjenega sodelovanja z učinkom od 1. januarja 2007 –
            
         SKLENIL:
   Člen 1
   Člen 5 Protokola 31 k Sporazumu se spremeni, kakor sledi:
   
               1.
            
            
               Odstavek 5 se nadomesti z naslednjim:
               „5.   Države EFTE od 1. januarja 1996 sodelujejo pri programih in dejavnostih Skupnosti iz prvih dveh alinej odstavka 8, od 1. januarja 2000 pri programih iz tretje alinee, od 1. januarja 2001 pri programih iz četrte alinee, od 1. januarja 2002 pri programih iz pete in šeste alinee, od 1. januarja 2004 pri programih iz sedme in osme alinee in od 1. januarja 2007 pri programih iz devete alinee.“
            
         
               2.
            
            
               V odstavku 8 se doda naslednja alinea:
               
                           „–
                        
                        
                           
                              32006 D 0771: Sklep št. 771/2006/ES Evropskega parlamenta in Sveta z dne 17. maja 2006 o evropskem letu enakih možnosti za vse (2007) – Pravični družbi naproti (UL L 146, 31.5.2006, str. 1).“
                        
                     
         Člen 2
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (3).
   Uporablja se od 1. januarja 2007.
   Člen 3
   Ta sklep se objavi v sklopu EGP in Dopolnilu EGP Uradnega lista Evropske unije.
   
      V Bruslju, 27. oktobra 2006.
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 147, 1.6.2006, str. 61.
   
      (2)  UL L 146, 31.5.2006, str. 1.
   
      (3)  Navedena ni nobena ustavna zahteva.